༄༅། །ཚེ་འདས་རྣམ་རྟོག་གྲི་འདུལ་ལུང་ཕྲན་བཞུགས་སོ། །
རྒྱ་གར་སྐད་དུ། ཨ་ཡུ་ག་ཏ་བི་ཀལྤ་མ་རི་གྷ་རི་པས་ཏི་ཀ་ར་ཀྵ་ཀ་ན་མཿ༔ བོད་སྐད་
དུ། ཚེ་འདས་པའི་རྣམ་པར་རྟོག་པ་གྲི་འདུལ་བའི་ལུང་ཕྲན་ཞེས་བྱ་བ་དཔལ་སྒྲོལ་བྱེད་
རྒྱལ་པོ་ལ་ཕྱག་འཚལ་ལོ། །གནས་ནི་ས་བདག་གི་གླིང་། བཙན་གྱི་འགྲུལ་པ། བགེགས་
ཀྱི་འདུན་པ་མ་ཡིན་པར། ས་ཆོག་དང་ཆ་གསུམ་གསེར་སྐྱེམས་བཏང༌། གླུད་གཏོར་ཡང་
བཏང༌། ཧོམ་གྱི་ཐབ་རྩིག་པ་དང༌། བསྲེག་རྫས་གཞུང་བཞིན་དུ་བསོས། ཁྱད་པར་ར་
སོག་ལ་གཤེད་མ་བགེགས་ཀྱི་མིང་རུས་བྲི། ཤོག་བུ་གྲུ་གསུམ་ལ་གཤེད་ཀྱི་ལིང་ག་བྲི།
དེ་འབྲུབ་ཁུང་དུ་བཞག་གོ །མཚོན་གམ་དུ་བཞག །ཞི་ཁྲོའི་གྲིས་གཞུང་བསྲང༌། ཚོགས་
ཟིན་ནས་ཕོ་ཉའི་སྐབས་སུ་གྲི་ཐབས་བཅུ་གསུམ་དང༌། དགྲ་བགེགས་དགུག་ཅིང་བསྒྲལ་
ཏེ། ཧཱུཾ། མདའ་གྲི་གཟེར་བ་མེ་གྲི་ཚིག་འབར་དང༌། །རྟ་གྲི་ཞུན་མར་རལ་གྲི་དུབ་
པ་དང༌། །ཆུ་གྲི་འདར་ཤང་གད་གྲི་འཕྱམ་པ་དང༌། །བུ་གྲི་འགབ་དམར་གྲི་གྲི་སྨུག་པོ་
དང༌། །ཐོག་གྲི་ཚིག་པ་འགགས་གྲི་མིག་འབུར་དང་། །ནིབས་གྲི་སུབས་པ་རྡོ་གྲི་གདན་
དམར་དང༌། །དུག་གྲི་སྦོས་པ་ལ་སོགས་རྐྱེན་རྣམས་དང༌། །ཕུང་བའི་སྲི་དང་ཟ་བའི་འདྲེ་
ལ་སོགས། །གཟུགས་ཅན་དགྲ་དང་གཟུགས་མེད་བགེགས་རྣམས་དང༌། །རྒན་རྒོན་གྲི་
སྲི་གཞོན་བདུད་མ་ལུས་པ། གནོད་བྱེད་དམིགས་པ་གནས་ནས་ཁུག་ལ་ཤོག །ཅེས་པ་ལ་
སོགས་པ་ཕུར་བསྐོར་དང༌། གཏོར་ཐུན་དང་། མཚོན་ཆའི་ཆར་པས་བཏུལ་ལོ། །བསྲེག་
རྫས་བྱིན་གྱིས་བརླབ་པ་རྣམས་ནི། མེ་ལྷའི་ཚོགས་ལ་རྒྱས་པར་དབུལ་ལོ། །མེ་ལྷའི་ལྟོ་
བར་ལྷ་བསྐྱེད་ལ། དལ་གྱི་ལྷ་འགོག་ཅིང་གྲི་འདུལ་ཏེ། བསྟོད་པའི་གཞུག་ཏུ། ཧཱུཾ་ཉོན་
མོངས་འཁོར་བའི་རྒྱུན་གཅོད་ཅིང༌། །ཚེ་འདས་གྲི་ཡི་བག་ཆགས་བསྲེག་ཏུ་གསོལ། །དམ་
-686-

ཚེ་འདས་རྣམ་རྟོག་གྲི་འདུལ་ལུང་ཕྲན།
ཉམས་དམ་སྐོང་དབང་དང་དངོས་གྲུབ་རྣམས། །ཚེ་འདས་འདི་ལ་ངེས་པར་འགྲུབ་པར་
བསྩལ་དུ་གསོལ། །ཅེས་པ་དང་། རྒྱས་པར་ལྷ་རེའི་བསྟོད་པའི་གཞུག་ཏུ་གྲི་ཐབས་བཅུ་
གསུམ་གྱི་ཚིག་ཀྱང་གཞུག་ཅིང༌། གཤེད་ཀྱི་ལིང་ག་དང་མིང་བྱང་བསྲེག་གོ །
འགྲོ་བ་རིགས་དྲུག་གི་ས་བོན་ཨ་ནྀ་སུ་ཏྲི་སྲེད་དུ་དྲུག་བྲིས་ལ་བསྲེག་ཅིང༌། ཧཱུཾ༔ ཞེ་
སྡང་རྒྱུ་བྱས་མི་དགེ་བཅུ་ཡི་ལས། །དམྱལ་བ་ཚ་གྲང་ལ་སོགས་རང་བསད་དང་། །དམྱལ་བའི་
ལས་ཉོན་བག་ཆགས་གྲི་འདུལ་ལོ། །ཚེ་འདས་འཁོར་བའི་སྡུག་བསྔལ་ཐར་གྱུར་ཅིག ། ཧཱུཾ།
སེར་སྣས་རྒྱུ་བྱས་མི་དགེ་བཅུ་ཡི་ལས། །ཡིད་དྭགས་བཀྲེས་སྐོམ་ལ་སོགས་ངལ་དུབ་
དང་། །ཡིད་དྭགས་ལས་ཉོན་བག་ཆགས་གྲི་འདུལ་ལོ། །ཚེ་འདས་འཁོར་བའི་སྡུག་བསྔལ་
ཐར་གྱུར་ཅིག ། ཧཱུཾ། གཏི་མུག་རྒྱུ་བྱས་མི་དགེ་བཅུ་ཡི་ལས། །དུད་འགྲོ་གླེན་ལྐུགས་ལ་
སོགས་བཀོལ་སྤྱད་དང༌། །དུད་འགྲོའི་ལས་ཉོན་བག་ཆགས་གྲི་འདུལ་ལོ། །ཚེ་འདས་
འཁོར་བའི་སྡུག་བསྔལ་ཐར་གྱུར་ཅིག །འདོད་ཆགས་རྒྱུ་བྱས་མི་དགེ་བཅུ་ཡི་ལས། །མི་
ཡི་ཆགས་སྡང་ལ་སོགས་ཉམས་པ་དང༌། །མི་ཡི་ལས་དོན་བག་ཆགས་གྲི་འདུལ་ལོ། །ཚེ་
འདས་འཁོར་བའི་སྡུག་བསྔལ་ཐར་གྱུར་ཅིག ། ཧཱུཾ། ང་རྒྱལ་རྒྱུ་བྱས་མི་དགེ་བཅུ་ཡི་ལས། །ལྷ་
མིན་འཐབ་རྩོད་ལ་སོགས་ཁྲོ་འཁྲུག་དང༌། །ལྷ་མིན་ལས་ཉོན་བག་ཆགས་གྲི་འདུལ་ལོ། །
ཚེ་འདས་འཁོར་བའི་སྡུག་བསྔལ་ཐར་གྱུར་ཅིག ། ཧཱུཾ། ཕྲག་དོག་རྒྱུ་བྱས་མི་དགེ་བཅུ་
ཡི་ལས། །ལྷ་ཡི་འཆི་འཕོ་ལ་སོགས་ལྟུང་འཇིགས་དང༌། །ལྷ་ཡི་ལས་ཉོན་བག་ཆགས་
གྲི་འདུལ་ལོ། །ཚེ་འདས་འཁོར་བའི་སྡུག་བསྔལ་ཐར་གྱུར་ཅིག །དེ་ནས་སྨན་གྱིས་གསོ་
བ་ནི། །མཚན་བྱང་དང་བར་སྣང་ལ་གཏོར་ཞིང་། ཧཱུཾ། ཚེ་འདས་གྲི་ཡི་རྐྱེན་གྱིས་ཕོག་པ་
ཡི། །རྨ་རྣམས་བདུད་རྩི་སྨན་གྱི་སོས་གྱུར་ཅིག །གཉན་རིགས་ལྷ་ཀླུ་སྨན་བཙན་བདུད་སྡེ་
བརྒྱད། །མི་མཐུན་གྲི་དང་མེ་ལྕེས་རྨས་པ་སྨན་གྱིས་གསོ། །ཨོཾ་ཨ་མྲྀ་ཏ་ཧཱུཾ། དེ་ནས་ལུང་
ལས་བྱུང་བའི་སྤར་ཆོག་ཀུན་རྫོགས་པར་བྱའོ། །དེ་ནས་གྲི་མནན་ཏེ། ཐོམ་འོག་གམ།
-687-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༽
ལམ་རྒྱ་གྲམ་མམ། དགྲའི་སོ་མཚམས་སམ། གང་ཡང་རུང་བར་དོང་གྲུ་གསུམ་བྲུས་ལ།
གོང་གི་ར་སོག་ལ་གཤེད་མའི་མིང་རུས་བྲིས་པ་དེ། སྔགས་ཀྱིས་བསྡུས་ལ་གཞུག །རྡོ་རྗེ་
རྒྱ་གྲམ་གྱིས་ཁ་བཅད་ཅིང་། ཧཱུཾ། མནན་ཅིང་གཟེར་བའི་དུས་ལ་བབས། །ནམ་ཡང་ཐོན་
པར་མ་གྱུར་ཅིག །ཅེས་ལས་བཞིའི་བྲོ་བརྡུང་ངོ་། །དེ་ནས་གྲི་བཟློག་མཚོན་བསྒྱུར་བྱས་
ཏེ། གཏོར་མ་དང་མེ་དང་གོ་མཚོན་མང་པོས་དགྲ་ཕྱོགས་སུ་བསྡིགས་ཤིང༌། དབྱུག་མའི་
སྔགས་དང༌།
བཀའ་བསྒྱུར་གྱི་གཤམ་དུ་གོང་གི་ཚིག་རྣམས་ཀྱང་བརྗོད་དོ། །ལས་འདིས་
གྲི་ཐབས་ཐམས་ཅད་མ་བཏུལ་ན། མི་རབས་བདུན་དུ་མི་བརྒྱུད་གྲིར་འཆི་བས། །དེ་ཕྱིར་
བཏུལ་བའི་ཡོན་ཏན་བསམ་མི་ཁྱབ། རིགས་དྲུག་གནས་སུ་སྐྱེས་ཀྱང་གྲི་ལས་ཐར། ཚེ་
འཕོས་ལུས་བརྗེས་བདེ་བའི་གནས་སུ་འགྲོ །ཚེ་འདས་ཀྱི་རྣམ་རྟོག་གྲི་འདུལ་བའི་ལུང་
ཕྲན་ཞེས་བྱ་བ་ཨུ་རྒྱན་པདྨས་སེམས་ཅན་གྱི་དོན་དུ་མཛད་པ་རྫོགས་སོ།། །།
-688-